open-index/open-wikipedia-markdown huggingface dataset:
பாசில் யோசப் மாத்யூசு

**பாசில் யோசப் மாத்யூசு** (*Basil Joseph Mathews*) (28 ஆகஸ்ட் 1879 - 29 மார்ச் 1951) ஓர் ஆங்கில வரலாற்றாசிரியரும், சுயசரிதை எழுத்தாளரும், கிறித்தவ ஒன்றிப்பு இயக்கத்தின் எழுத்தாளரும் ஆவார்.

இவரது ஆரம்ப வாழ்க்கையில், ஒரு நூலகராகவும், ஒரு பத்திரிகையாளராகவும் இலண்டன் மறைபணி சங்கத்தின் ஆசிரியர் செயலாளராக இருந்தார். முதல் உலகப் போரின்போது இவர் தகவல் அமைச்சகத்தில் பணியாற்றினார்.

## ஆரம்ப கால வாழ்க்கை
மேத்யூசு 1879 இல் ஆக்சுபோர்டில் பிறந்தார், காப்பீட்டு தரகரான ஏஞ்சலோ ஆல்பிரட் ஆன்கின்சு மேத்யூசு - எம்மா கோல்க்ரோவ் ஆகியோரின் மூத்த மகனாவார். சிறுவர்களுக்கான ஆக்சுபோர்டு உயர்நிலைப் பள்ளியை விட்டு வெளியேறிய பிறகு, இவர் போட்லியன் நூலகத்திலும், ஆக்சுபோர்டு நகர நூலகத்தில் பணியாற்றினார். பின்னர் ஆக்சுபோர்டின் மான்ஸ்பீல்ட் கல்லூரியின் முதல்வர் ஆண்ட்ரூ மார்ட்டின் பேர்பெயின் என்பவரின் செயலாளாக இருந்தார். பின்னர் இவர் பல்கலைக்கழகத்தில் மெட்ரிகுலேட் செய்து 1904 இல் நவீன வரலாற்றில் இளங்கலை பட்டம் பெற்றார்.

## தொழில்
பல்கலைக்கழகத்திற்குப் பிறகு, இவர் கிறிஸ்தவ உலகம் (*Christian World*) என்ற பத்திரிகையின் ஆசிரியராக இருந்தார். 1910ஆம் ஆண்டு உலக மறைபணி மாநாட்டில் அறிக்கை அளித்துவிட்டு இலண்டன் மறைபணி அமைப்பின் ஆசிரியர் செயலாளரானார். 1913 ஆம் ஆண்டில், இசுக்கொட்லாந்து மறைபணியாளாரான டேவிட் லிவிங்ஸ்டனின் வாழ்க்கை வரலாற்றை இவர் தனது முதல் புத்தகமாக வெளியிட்டார். 1917 முதல் 1918 வரை, முதல் உலகப் போரின்போது, இவர் தகவல் அமைச்சகத்தில் பணியாற்றினார்.

அத்துடன் மதத்தின் வரலாறு, இயேசுவின் வாழ்க்கை உட்பட பல நூல்களை வெளியிட்டார். புக்கர் டி. வாஷிங்டன், ஜான் மோட் ஆகியோரின் வாழ்க்கை வரலாற்றையும் வெளியிட்டார். "உலகம் முழுவதும் உங்கள் குழந்தைகள் தங்கள் பாடலைப் பாடுகிறார்கள்" ( *Far round the world thy children sing their song)* என்ற பாடலையும் இவர் எழுதினார்.

## சொந்த வாழ்க்கை
1911 ஆம் ஆண்டில், மேத்யூசு தனது முதல் மனைவியுடன், ரெய்கேட், சர்ரேயில் வசித்து வந்தார்.  இவரின் தந்தை 1928 ஆம் ஆண்டில் ஆக்சுபோர்டுக்கு அருகிலுள்ள போர்ஸ் ஹில்லில் இறந்தார். இவரின் தாயார் தொண்ணூறு வயதில் 1948 இல் இறந்தார்.

இவரது முதல் மனைவி 1939இல் இறந்தார். 1940இல், கென்சிங்டனில், இவர் இரண்டாவது முறையாக வின்ப்ரெட் கிரேஸ் வில்சன் என்பவரை மணந்தார்.  இவர்,1951 ஆம் ஆண்டில் ஆக்சுபோர்டின் வார்ன்போர்ட் மருத்துவமனையில் இறந்தார்.

## மரியாதைகள்

* டாக்டர் டாக்டர், பிரித்தானிய கொலம்பியா பல்கலைக்கழகம்.

## மேற்கோள்கள்

## வெளி இணைப்புகள்

*Mathews, Basil 1879–1951, WorldCat
*Basil Mathews, hymnsam.co.uk

பகுப்பு:1951 இறப்புகள்
பகுப்பு:1879 பிறப்புகள்
பகுப்பு:வரலாற்றாசிரியர்கள்
ஜி. எஸ். பாலி

**குர்முக் சிங் பாலி** (*Gurmukh Singh Bali*) இந்தியாவின் இமாச்சலப் பிரதேசத்தின் நக்ரோட்டா பக்வானைச் சேர்ந்த முன்னாள் சட்டமன்ற உறுப்பினர் ஆவார். இவர் 1954 ஆம் ஆண்டு சூலை 27ஆம் நாள் காங்ராவில் பிறந்தார்.  இவர்இயந்திரப் பொறியியல் பட்டயப் படிப்பு படித்தவர் ஆவார். இவர் இமாச்சலப் பிரதேச அமைச்சரவையில் போக்குவரத்து, உணவு, குடிமைப் பொருட்கள் மற்றும் நுகர்வோர் விவகாரங்கள் மற்றும் தொழில்நுட்பக் கல்வி அமைச்சராக இருந்தார்.

இவர் ஹிமாச்சல் நக்ரிக் சுதர் சபாவின் நிறுவனர் மற்றும் தலைவர் ஆவார். அவர் ஹிமாச்சல் சமூக அமைப்பு கூட்டமைப்பின் துணைத் தலைவராகவும் பின்னர் தலைவராகவும் இருந்தார். இவர் 1990 முதல் 1997 வரை இந்திய தேசிய காங்கிரஸ் விசார் மஞ்சின் செய்தித் தொடர்பாளராகவும், 1995 முதல் 1998 வரை காங்கிரஸ் சேவா தளத்தின் தலைவராகவும், 1993 முதல் 1998 வரை இமாச்சல பிரதேச காங்கிரஸ் கமிட்டியின் இணைச் செயலாளராகவும் இருந்தார்.

இவர் 1998 ஆம் ஆண்டில் இமாச்சலப் பிரதேச சட்டப்பேரவைக்குத் தேர்ந்தெடுக்கப்பட்டார். பின்னர் 2003, 2007 மற்றும் 2012 ஆம் ஆண்டுகளில் நடைபெற்ற தேர்தல்களில் மீண்டும், மீண்டும் தேர்ந்தெடுக்கப்பட்டார். இவர் 2003 ஆம் ஆண்டு மார்ச் 6 ஆம் நாள் போக்குவரத்து அமைச்சராக நியமிக்கப்பட்டார். இவர் 2017 சட்டமன்றத் தேர்தலில் பாரதிய ஜனதா கட்சி சார்பில் போட்டியிட்ட  அருண்குமார் என்பவரிடம் தோற்றார்.

## மேற்கோள்கள்


பகுப்பு:இமாச்சலப் பிரதேச சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:1954 பிறப்புகள்
எங்க காட்டுல மழை

**எங்க காட்டுல மழை** (*Enga Kattula Mazhai*) என்பது 2018 ஆம் ஆண்டு வெளியான இந்திய தமிழ் காதல் நகைச்சுவைத் திரைப்படம் ஆகும். ஸ்ரீ பாலாஜி இயக்கிய இப்படத்தில் மிதுன் மகேஸ்வரன், சுருதி ராமகிருஷ்ணன் ஆகியோர் முக்கிய வேடங்களில் நடித்துள்ளனர்.

## நடிப்பு

* மிதுன் மகேஸ்வரன் முருகனாக
* மகேஸ்வரியாக ஸ்ருதி ராமகிருஷ்ணன்
* அருள்தாஸ் அக்னி ஈஸ்வரனாக
* அப்புக்குட்டி குபேரனாக
* சாம்ஸ்
* ஜாங்கிரி மதுமிதா செவிலியராக

## தயாரிப்பு
இந்த படத்தை  *[[குள்ளநரி கூட்டம்]]* புகழ் ஸ்ரீ பாலாஜி இயக்கியுள்ளார். குள்ளநரி கூட்டம் படத்தில் நடித்த அப்புக்குட்டி இந்த படத்திலும் நடித்துள்ளார். ராம நாராயணன் தயாரித்த இந்தப் படத்தில் கோல்டன் ரெட்ரீவர் முக்கியக் கதாபாத்திரத்தில் நடித்துள்ளார். நாராயணனின் முந்தைய படமான *[[மெர்சல் (திரைப்படம்)|மெர்சல்]]* (2017) படத்தின் வெளியீடு தாமதமானது.

## இசை
இப்படத்திற்கு ஸ்ரீவிஜய் இசையமைத்துள்ளார்.

* "அடடா காதல்" - கார்த்திக்
* "அவ ஒரு லூசு" - கானா பாலா
* "ஓர் முத்தம்" - ஹரிசரண், சுகன்யா
* "எங்க காட்டுல மழை" - சுசித் சுரேசன், பீர் முகமது
* "கொக்கு பிட்ச்வா" - ரஞ்சித்

## வெளியீடு
இந்தப் படம் 2018 ஆகத்து 8  அன்று மற்ற எட்டு தமிழ் படங்களுடன் வெளியானது 

*டைம்ஸ் ஆஃப் இந்தியா* இந்த படத்திற்கு ஐந்து நட்சத்திரங்களில் ஒன்று என்ற மதிப்பீட்டை  வழங்கியது மேலும் "ஒரு பொதுவான நகைச்சுவை பரபரப்பூட்டும் படமான, *எங்க காட்டுல மழை தேய்வழக்குகளால்* நிரம்பியுள்ளது.  மிகவும் யூகிக்கக்கூடிய கதையாக உள்ளது" என்று எழுதினார். *சினிமா எக்ஸ்பிரஸ்* படத்திற்கு அதே மதிப்பீட்டை அளித்தது. மேலும் இப்படமானது *[[தேடினேன் வந்தது|"தேடினேன் வந்தது]]* படத்தின் கதையின் மோசமான தழுவல்  ஆகும். இது  சிரிப்பை வரவழைக்கவில்லை" என்று குறிப்பிட்டது.

## குறிப்புகள்
 

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:2018 தமிழ்த் திரைப்படங்கள்
தேசிய மலேரியா ஆராய்ச்சி நிறுவனம்

**தேசிய மலேரியா ஆராய்ச்சி நிறுவனம்** (*National Institute of Malaria Research*) என்பது 1977ல் நிறுவப்பட்ட இந்திய அரசின் சுகாதார ஆராய்ச்சி, மற்றும் குடும்ப நல அமைச்சின் கீழ் புது தில்லியில் உள்ள இந்திய மருத்துவ ஆராய்ச்சி சபையின் ஆராய்ச்சி நிறுவனங்களில் ஒன்றாகும். இது நவம்பர் 2005இல் தேசிய மலேரியா ஆராய்ச்சி நிறுவனம் என மறுபெயரிடப்பட்டது.
thumb|முதன்மைக் கட்டிடம்
இந்த நிறுவனத்தின் அடிப்படை, பயன்பாட்டு மற்றும் செயல்பாடு கள ஆராய்ச்சி மூலம் மலேரியா பிரச்சனைகளுக்குக் குறுகிய கால மற்றும் நீண்ட காலத் தீர்வுகளை கண்டறிவதே. பயிற்சி/பட்டறைகள் மற்றும் தொழில்நுட்ப பரிமாற்றம் மூலம் மனிதவள வள மேம்பாட்டில் இந்த நிறுவனம் முக்கியப் பங்கு வகிக்கிறது. பல ஆண்டுகளாக இங்கு மேற்கொள்ளப்படும் ஆய்வுகளாக, கொசுக்களின் பரவல் குறித்த கணக்கெடுப்பு,  மலேரியா மலேரியா கடத்திகள் மற்றும் ஒட்டுண்ணிகளுக்கான மரபணு மற்றும் மூலக்கூறு குறிப்பான்கள் குறித்த ஆய்வு, உயிரணு வகைப்பாட்டியல், அடையாளம் காணப்பட்ட சிற்றினங்களுக்கிடையேயான உயிரினங்களிடையே உயிரியல் வேறுபாடுகளை ஆராய்தல், மூலக்கூறு அடையாள நுட்பங்களின் வளர்ச்சி, இடம் மற்றும் நேரம் மூலம் பூச்சிக்கொல்லி எதிர்ப்பைக் கண்காணித்தல், செயல் திட்டங்களைத் தயாரித்தல் போன்றவையாகும். இதில் மதிப்புமிக்க தகவல்களை இந்நிறுவனம் ஆய்ந்துள்ளது. புதிய பூச்சிக்கொல்லிகள், இளம் உயிரிகளைத் தாக்கக்கூடிய நச்சுக்கொல்லிகள், பூச்சிக்கொல்லி கலந்த படுக்கை வலைகள், மருந்துகள் மற்றும் ஒட்டுண்ணி கண்டறியும் கருவிகள் ஆகியவற்றின் கள மதிப்பீடு மலேரியா கட்டுப்பாட்டில் புதிய மதிப்பீட்டினை வழங்கியுள்ளது. இவற்றில் பல தேசிய மலேரியா கட்டுப்பாட்டுத் திட்டத்தில் இடம் பெற்றுள்ளன.

தேசிய மலேரியா ஆராய்ச்சி நிறுவனம் தில்லியில் நன்கு மேம்பட்ட ஆய்வகங்களின் வலையமைப்பைக் கொண்டுள்ளது. மலேரியாவின் அனைத்து அம்சங்களையும் ஆராய்ச்சி செய்ய, மலேரியா அதிகம் உள்ளப் பகுதிகளில் 10 கள ஆய்வகங்களைக் கொண்டுள்ளது. இது புதிய தொழில்நுட்பங்களுக்கான சோதனை தளமாகவும், தொழில்நுட்பங்களைப் பரிமாறவும் உதவுகிறது.

## மேற்கோள்கள்

## வெளி இணைப்புகள்
* தேசிய மலேரியா ஆராய்ச்சி நிறுவனம், அதிகாரப்பூர்வ இணையதளம்

பகுப்பு:இந்திய அரசுத்துறை நிறுவனங்கள்
பகுப்பு:ஆய்வு நிறுவனங்கள்
பகுப்பு:இந்திய மருத்துவ ஆராய்ச்சி நிறுவனங்கள்
பகுப்பு:தில்லியில் உள்ள ஆய்வுக் கழகங்கள்
இந்து கோஸ்வாமி

**இந்து பால கோஸ்வாமி** (*Indu Bala  Goswami*) ஒரு இந்திய அரசியல்வாதியும் இமாச்சலப் பிரதேசத்தின் பாரதிய ஜனதா கட்சியின் மாநிலத் தலைவரும் ஆவார். இவர் இந்தியப் பாராளுமன்றத்தின் மேலவையான  மாநிலங்களவைககு இமாசலப் பிரதேச பாரதிய ஜனதா கட்சிக் குழுவின் உறுப்பினராக இருந்தார். அவர்  இமாச்சலப் பிரதேசத்தின் மாநில சமூக நல வாரியம் இமாச்சலப் பிரதேசத்தின் மாநில மகளிர் ஆணையம் ஆகியவற்றின் தலைவராக இருந்தார்.

## அரசியல் வாழ்க்கை
இந்து கோஸ்வாமி 1988 ஆம் ஆண்டில் பாஜகவில் சேர்ந்தார், அவர் நீண்ட காலமாக கட்சிப் பணியாளராக பணியாற்றி வந்தார். 80 களின் பிற்பகுதியில் பாரதிய ஜனதா யுவ மோர்ச்சாவின் துணைத் தலைவராக பிரதமர் நரேந்திர மோடியுடன் பணியாற்றினார்.

2017 ஆம் ஆண்டு இமாசலப் பிரதேச சட்டப் பேரவைத் தேர்தலில் பாலம்பூர்  சட்டப்பேரவைத் தொகுதியில் காங்கிரஸ் வேட்பாளர் ஆஷிஷ் பூடைலை எதிர்த்துப் போட்டியிட்டு தோல்வியுற்றார். இமாச்சல பிரதேசத்தில் பாரதிய ஜனதா கட்சி சார்பில் தேர்தலில் போட்டியிட்ட முதல் பெண் வேட்பாளர் இவரேயாவார்.

2020 ஆம் ஆண்டில் அவர் பாரதிய ஜனதா கட்சியளித்த வாய்ப்பில் இமாச்சலப் பிரதேசத்தின் சார்பில் மாநிலங்களவைக்கு போட்டியின்றித் தேர்ந்தெடுக்கப்பட்டார்.

## மேற்கோள்கள்

பகுப்பு:1967 பிறப்புகள்
பகுப்பு:வாழும் மக்கள்
சிம்ரஞ்சித் சிங்

**சிம்ரஞ்சித் சிங்** (*Simranjeet Singh*) இந்தியாவைச் சேர்ந்த ஒரு வளைகோல் பந்தாட்ட விளையாட்டு வீரராவார். 1996 ஆம் ஆண்டு திசம்பர் மாதம் 27 ஆம் தேதியன்று இவர் பிறந்தார். இந்திய ஆண்கள் வளைகோல் பந்தாட்ட அணியில் நடுக்கள வீரராக சிம்ரஞ்சித் சிங் விளையாடி வருகிறார். 2020 டோக்கியோ கோடைக்கால ஒலிம்பிக் போட்டிகளில் பங்கேற்கும் இந்திய அணியில் இடம்பெற்றுள்ளார்.

2016 ஆம் ஆண்டு நடைபெற்ற இளையோர் உலகக் கோப்பை வளைகோல் பந்தாட்டப் போட்டியில் வெற்றி பெற்ற இந்திய அணியில் இவரும் ஓர் உறுப்பினராக இருந்தார். 2018 ஆம் ஆண்டு முதல் இந்திய மூத்தோர் அணியில் இடம்பெற்று விளையாடி வருகிறார். இதே ஆண்டு நடைபெற்ற வெற்றியாளர் கோப்பைப் போட்டியில் வெள்ளிப்பதக்கம் வென்ற இந்திய அணியில் சிம்ரஞ்சித் சிங் ஓர் உறுப்பினராக இருந்தார்.

சலந்தர் நகரத்தில் அமைந்துள்ள சுர்சித் வளைகோல் பந்தாட்டப் பயிற்சிப் பள்ளியில் சிம்ரஞ்சித் சிங் பயிற்சி பெற்றார். இவருடைய உறவினர் குர்சந்து சிங்கும் ஒரு பன்னாட்டு வளைகோல் பந்தாட்ட வீரராவார்.
## மேற்கோள்கள்

## புற இனைப்புகள்
*சிம்ரஞ்சித் சிங் 

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:வளைதடிப் பந்தாட்டக்காரர்கள்
பகுப்பு:இந்திய விளையாட்டு வீரர்கள்
மகேந்தர் சிங்

**மகேந்தர் சிங்** (*Mahender Singh*) (பிறப்பு 22 பிப்ரவரி 1950) ஓர் இந்திய அரசியல்வாதி ஆவார். இவர் பாரதீய ஜனதா கட்சியின் உறுப்பினராக இருந்தார். சிங், மண்டி மாவட்டத்தில் உள்ள தரம்பூர் தொகுதியில் இருந்து இமாச்சலப் பிரதேச சட்டமன்ற உறுப்பினராக உள்ளார். இவர் நீர்ப்பாசனம் மற்றும் பொது சுகாதாரம், தோட்டக்கலை மற்றும் சைனிக் நலம் போன்ற துறைகளைத் தனது பொறுப்பில் வைத்திருக்கிறார்.

## ஆரம்ப கால வாழ்க்கை
இவர் மறைந்த ஸ்ரீ பாலி ராமின் மகன். அவர் சஞ்சியாரில் (ரிச்லி) பிறந்தார். இவர் மெரட் பல்கலைக்கழகத்தில் பயின்றார்.  இவர் பர்மிளா தேவியை மணந்தார். இந்த தம்பதிக்கு ஒரு மகன் மற்றும் இரண்டு மகள்கள் உள்ளனர்.

ஆரம்பத்தில், இவர் கோவில்களைக் கட்டுவதில் ஈடுபாடுடையவராகவும், ஏழைகளுக்கு திருமணம் செய்ய உதவுபராகவும் இருந்தார். 1969 ஆம் ஆண்டு சனவரி 15 ஆம் நாள் டோக்ரா படைப்பிரிவில் சேர்ந்தார். இவர் 1971 ஆம் ஆண்டில் நடந்த இந்திய-பாக்கிஸ்தான் போரில் பங்கேற்றார். 1973-ஆம் ஆண்டில் படைப்பிரிவிலிருந்து வெளியேறினார்.

## தொழில்
இவர் 1990 ஆம் ஆண்டு பிப்ரவரியில் மாநில சட்டமன்றத்திற்கு சுயேட்சையாக தேர்ந்தெடுக்கப்பட்டார். 1993 ஆம் ஆண்டில் இந்திய தேசிய காங்கிரசின் சார்பிலும், 1998 ஆம் ஆண்டில் எச் வி சி சார்பிலும், 2003 ஆம் ஆண்டில் லோக் தந்திரிக் மோர்ச்சா சார்பிலும், 2007 ஆம் ஆண்டில் பாரதிய ஜனதா கட்சி சார்பிலும் போட்டியிட்டு மீண்டும் தேர்ந்தெடுக்கப்பட்டார்.

இவர் 1997 முதல் 2002 வரை எச்விசியின் துணைத் தலைவராகப் பணியாற்றினார்; 2003 முதல் 2004 வரை லோக் தந்திரிக் மோர்ச்சாவின் தலைவராக இருந்தார்; 1998 முதல் 2000 வரை ஊரக வளர்ச்சி, பஞ்சாயத்து ராஜ், பொதுப்பணித்துறை, மற்றும் கலால் & வரித்துறை அமைச்சராகவும், மதிப்பீட்டுக் குழு தலைவராகவும் மற்றும் பல்வேறு அவைக் குழுக்களின் உறுப்பினராகவும் பணிபுரிந்துள்ளார். இவர் 9 சூலை 2009 முதல் டிசம்பர் 2012 வரை போக்குவரத்துத் துறை அமைச்சராகப் பணியாற்றினார். அவர் 2012 ஆம் ஆண்டில் ஆறாவது முறையாக மாநில சட்டமன்றத்திற்கு தேர்ந்தெடுக்கப்பட்டார். டிசம்பர் 2017 இல் மீண்டும் தேர்ந்தெடுக்கப்பட்டார்.

## மேற்கோள்கள்

பகுப்பு:1950 பிறப்புகள்
பகுப்பு:வாழும் மக்கள்
பகுப்பு:இமாச்சலப் பிரதேச சட்டமன்ற உறுப்பினர்கள்
ஆண்மை தவறேல்

**ஆண்மை தவறேல்** (*Aanmai Thavarael*) என்பது 2011 ஆம் ஆண்டு வெளியான தமிழ் குற்ற பரபரப்பூட்டும் திரைப்படம் ஆகும். இதை குழந்தை வேலப்பன் எழுதி இயக்கினார். இந்தப் படத்தில், புதுமுகங்கள் துருவா, ஸ்ருதி, சம்பத் ராஜ், பஞ்சு சுப்பு ஆகியோர் முதன்மை வேடங்களில் நடித்தனர். இது மாந்தக் கடத்துகை பற்றிய படமாகும். இது 2011 சூன் 3 அன்று வெளியானது.

## நடிப்பு

* துருவா வெற்றியாக
* சுருதி யமுனாவாக
* சம்பத் ராஜ் சார்லஸ் ஆண்டனியாக
* சுப்பு பஞ்சு அருணாச்சலம் மிஸ்டர் ஏ வாக
* ஜான் விஜய் 'ஆந்திரா' பிரசாதாக
* அன்னி கில் கேரளப் பெண்ணாக 
* சுலில் குமார் பவனாக
* லட்சுமி ராமகிருஷ்ணன் மேரியாக
* தீபிகா காமையா
* கிரேன் மனோகர்
* மனோபாலா
* தரன் 
* நந்தா சரவணன் காவலராக

## இசை
இப்படத்திற்கு மரியா மனோகர் இசையமைத்தார்.

* "நோனா நோனா" - தேவ், கிருத்திகா
* "காதல் அடைமழை" - கிரிஷ், ரம்யா
* "வழியில் தொலைந்து" - பத்மலதா
* "சதா சதா" - கார்த்திகேயன், நவீன், வெங்கட் ரெங்கநாதன்

## வரவேற்பு
*பிஹைண்ட்வுட்ஸ்* எழுதிய விமர்சனத்தில் "முதலில், அத்தகைய தைரியமான விஷயத்தைக் கொண்டு வந்த குழுவுக்கு வாழ்த்துக்கள். படத்தின் கதை தரமானதாக படத்தை உயர்ந்த நிலையில் வைக்கிறது. இயக்குநருக்கு தெளிவான கவனம் உள்ளது. குற்றம் மற்றும் காவல்துறை செயல்படும் வழியைக் காட்டுவதில், அவர் பெரும்பாலான பகுதிகளில் வெற்றி பெறுகிறார் ". *நியூஸ் 18* எழுதியதில் "அறிமுக எழுத்தாளர்-இயக்குநர் குழந்தை வேலப்பன் தனது கதையை மையமாகக் கொண்டுள்ளார். மேலும் அவரது கதை விவரிப்பை சீரான வேகத்தில் நகர்த்துகிறார்". *நவ்ரன்னிங்* எழுதுகையில் "ஆண்மை தவறேல் ஒரு நீண்ட, மந்தமான படம், நீங்கள் திரையரங்கை விட்டு வெளியே வந்தவுடன் உங்களுக்கு எந்த தாக்கத்தையும் ஏற்படுத்தாது".

## மேற்கோள்கள்

## வெளி இணைப்புகள்
* 

பகுப்பு:2011 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மனோபாலா நடித்த திரைப்படங்கள்
சுத்கஜன் தோர்

**சுத்கஜன் தோர்** (**Sutkagan Dor** (or **Sutkagen Dor**) தற்கால  பாகிஸ்தானின் மேற்குப் பகுதியில், ஈரானின் எல்லைப்புறத்தில்,  பலூசிஸ்தான் மாகாணத்தின் மக்ரான் பிரதேசத்தில் அமைந்த சிந்துவெளி நாகரிகத்தின் தூரமேற்கு எல்லைப்பகுதியாகும். 

சிந்துவெளி தொல்லியல் களமான சுத்கஜன் தோர் தொல்லியல் களம் கராச்சி நகரத்திற்கு மேற்கே 480 கிலோ மீட்டர் தொலைவிலும், அரபுக் கடற்கரையில் உள்ள குவாடர் துறைமுக நகரத்திற்கு  அருகே மக்ரான் கடற்கரை பிரதேசத்தில், தஸ்த் ஆற்றின் கரையில், ஈரான் நாட்டின் எல்லைக்கு அருகே உள்ளது.
## அகழாய்வுகள்
1875-ஆம் ஆண்டில் சுத்கஜன் தோர் தொல்லியல் களத்தில் மேஜர் எட்வர்டு மோக்லெர் என்பவரால் சிறிய அகழ்வாய்வுப் பணிகள் மேற்கொள்ளப்பட்டது. 1960-ஆம் ஆண்டில் ஜார்ஜ் எப். டேல்ஸ் என்பவரால் மக்ரான் கடற்கரைப் பிர்தேச மேற்கொள்ளப்பட்ட நில அளவையின் போது, சுத்கஜன் தோர் தொல்லியல் களத்தில் விரிவான அகழாய்வுப் பணிகள் மேற்கொள்ளப்பட்டது. 

இத்தொல்லியல் களத்தில் 2705 செண்டி மீட்டர் நீளம் கொண்ட 27 தீக்கற்கள், கல் பாத்திரங்கள், கல் மற்றும் செப்பு முனைகள் கொண்ட ஈட்டிகள், சங்கு மணிகள், மட்பாண்டங்கள் மற்றும் செப்பு-வெண்கலம் கலந்த தட்டுகள் கண்பிடிக்கப்பட்டது.  

இந்தியாவின் சிந்திவெளி நாகரிகக் களங்களான குஜராத்தின் தோலாவிரா மற்றும் லோத்தல் கடற்கரை நகரங்களை இணைக்கும் கடல் வணிகப் பாதையாக சுத்கஜன் தோர் தொல்லியல் களம் விளங்கியுள்ளது.

## இதனையும் காண்க
* சிந்துவெளி நாகரிகத்தின் தொல்லியல் களங்கள்
## மேற்கோள்கள்

## வெளி இணைப்புகள்
* Indus Valley sites

பகுப்பு:சிந்துவெளி நாகரிகம்
பகுப்பு:பாகிசுத்தானில் உள்ள தொல்லியல் களங்கள்
பகுப்பு:சிந்துவெளி நாகரிகத்தின் தொல்லியல் களங்கள்
பகுப்பு:பலூசிஸ்தான் (பாகிஸ்தான்) ஊர்களும் நகரங்களும்
முகேசு குமார்

**நந்தநூரி முகேசு குமார்** (*Nandanoori Mukesh Kumar*) இந்தியாவைச் சேர்ந்த ஒரு வளைகோல் பந்தாட்ட விளையாட்டு வீரராவார். 1970 ஆம் ஆண்டு ஏப்ரல்  மாதம் 16 ஆம் தேதியன்று ஆந்திரப்பிரதேச மாநிலம் ஐதராபாத்து நகரில் இவர் பிறந்தார்.
இந்திய ஆண்கள் வளைகோல் பந்தாட்ட அணியில் முகேசு குமார் விளையாடியுள்ளார்.

1992 ஆம் ஆண்டு தொடக்கத்தில் முகேசு இந்திய வளைகோல் பந்தாட்ட அணியில் இடம்பெற்றார். முரளி என்ற சுருக்கப் பெயரால் இவர் அழைக்கப்பட்டார். எசுப்பானியாவிலுள்ள பார்சிலோனாவில்  1992 ஆம் ஆண்டு தொடங்கி அடுத்தடுத்த மூன்று கோடைக்கால ஒலிம்பிக் அணிகளில் இந்தியாவுக்காக விளையாட முகேசு தேர்ந்தெடுக்கப்பட்டார். பார்சிலோனாவில் இந்திய அணி ஏழாவது இடத்தைப் பிடித்தது. இப்போட்டியில் முகேசு 4 கோல்கள் அடித்தார். 1996 ஆம் ஆண்டு அட்லாண்டா ஒலிம்பிக் போட்டிகளிலும், 2000 ஆம் ஆண்டு சிட்னி ஒலிம்பிக்கிலும் இவர் இரண்டிரண்டு கோல்கள் அடித்தார். 307 பன்னாட்டுப் போட்டிகளில் இந்தியாவுக்காக விளையாடிய முகேசு மொத்தமாக 80 கோல்கள் அடித்துள்ளார்.

## விருதுகள்
இந்திய அரசாங்கம் முகேசுகுமாருக்கு 1995 ஆம் ஆண்டில் அருச்சுனா விருதையும், 2003 ஆம் ஆண்டு பத்மசிறீ விருதையும் வழங்கி சிறப்பித்துள்ளது.

## தனிப்பட்ட வாழ்க்கை
முகேசு குமார் வளைகோல் பந்தாட்ட வீராங்கனையான நித்தி குல்லரை மணந்து கொண்டார்.  இவர்களுக்கு என்.யாசாசுவினி மற்றும் அசுதோசு குமார் என்ற 2 குழந்தைகள் உள்ளனர்.

## மேற்கோள்கள்

## புற இனைப்புகள்
* Bharatiya Hockey

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:வளைதடிப் பந்தாட்டக்காரர்கள்
பகுப்பு:இந்திய விளையாட்டு வீரர்கள்
பகுப்பு:ஆந்திரப் பிரதேச மக்கள்
சிங்கார சென்னை

**சிங்கார சென்னை** (*Singara Chennai*) என்பது 9 சூலை 2004 அன்று வெளியிடப்பட்ட ஒரு இந்தியத் தமிழ் திரைப்படம்.

## நடிப்பு

* கலாபவன் மணி குமாராக
* ரதி புவனாவாக
* அபிநய் சூர்யாவாக 
* விஜயன் புவனாவின் தந்தையாக 
* முத்துக்காளை
* கனல் கண்ணன்

## தயாரிப்பு
இந்த படத்தில் முதன்முதலில் 2003 சூலையில் பிரசன்னா முக்கியக் கதாபாத்திரத்தில் நடிப்பதாக அறிவிக்கப்பட்டது. ஆனால் இறுதியில் நடிகர்களில் மாற்றம் ஏற்பட்டது. நடிகர்கள் மாற்றம் இருந்தபோதும், கலாபவன் மணி, ரதி ஆகிய நடிகர்கள் படத்தில் இடம்பெற்றனர்.

## இசை
இப்படத்திற்கு கார்த்திக் ராஜா இசையமைத்தார்.

* "அப்பரம் என்ன" - விஜய் யேசுதாஸ், சுபிக்ஷா
* "கண்ணடி மாளிகையே" - ஜெயராம், சுபிக்ஷா
* "காபூல் தேசத்து" - கார்த்திக், ஹரிணி
* "சென்னாகுன்னி" - ஹரிஷ் ராகவேந்திரா
* "வந்தாரை வாழ" - திப்பு, இளையராஜா

## வரவேற்பு
*BBThots* எழுதிய விமர்சனத்தில் "மிகச் சிறந்த இயக்குனரின் கைகளில், ஒரு சுவாரஸ்யமான படமாக உருவாக்கப்பட்டிருக்கக் கூடிய ஒரு கதைக் கருவாக உள்ளது. ஆனால் திரைப்படம் மோசமான திரைக்கதையால் குறைமதிப்பிற்கு ஆளாகிஉள்ளது. சில அறியப்படாத காரணங்களுக்காக,  கதையை விட  நகைச்சுவைப் பாதையை நம்பியிருப்பதாகத் தெரிகிறது. " 

## குறிப்புகள்
 

பகுப்பு:2004 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சக்சஸ்

**சக்சஸ்** என்பது சுரேஷ் பிரசன்னா எழுதி இயக்கிய 2003 ஆம் ஆண்டு வெளியான இந்தியத் தமிழ் நாடகத் திரைப்படமாகும். இந்த படத்தில்  நடிகர் சிவாஜி கணேசனின் பேரன் புதுமுகம் துஷ்யந்த் முக்கியக் கதாபாத்திரத்தில் நடித்தார்.  சோனியா அகர்வால் மற்றும் நந்தனா துணை வேடங்களில் நடித்தனர். படம் 2003 செப்டம்பரில் விமர்சகர்களிடமிருந்து சராசரி விமர்சனங்களைப் பெற்று வெளியானது.

## நடிப்பு
* துஷ்யந்த் கணேசாக 
* சோனியா அகர்வால் சுவேதாவாக
* நந்தனா மகாவாக
* ரோஜா ராதிகாவாக
* கருணாஸ் கணேசின் நண்பனாக 
* ஊர்வசி கிச்சாவின் மனைவியாக
* ஒய். ஜி. மகேந்திரன் கிச்சா & மகாவின் தந்தையாக
* ரியாஸ் கான் கிச்சாவாக
* அபிநய்
* நந்திதா ஜெனிபர் *போதை கொஞ்சும் போதே பாடலில்* குத்தாட்டப் பாடலில் 
* மகாநதி சங்கர் உள்ளூர் ரவுடியாக

## தயாரிப்பு
தயாரிப்பாளர் இசக்கி சுந்தர் சிவாஜி புரொடக்சன்சு அலுவலகத்தில் இராம்குமார் கணேசனின் மகனும்,  சிவாஜி கணேசனின் பேரனான துஷ்யந்தைப் பார்த்து, அவருக்கு அறிமுக வாய்ப்பை வழங்கினார். ஆரம்பத்தில் இந்த வாய்ப்பை நிராகரித்த, அவர் இறுதியில் அவரது சித்தப்பா பிரபு, உறவினர் விக்ரம் பிரபு ஆகியோருடன் கலந்தாலோசித்த பிறகு ஒப்புக்கொண்டார். படத்தின் தயாரிப்பின் போது துஷ்யந்த் ஜூனியர் சிவாஜியாகவும் பாராட்டப்பட்டார். *[[பராசக்தி (திரைப்படம்)|பராசக்தி]]* (1952) திரைப்படத்தில் சிவாஜியின் முதல் திரை உரையாடலான  *சக்சஸ்* என்று இப்படத்திற்கு பெயரிடப்பட்டது.

## வெளியீடு
படம் கலவையான விமர்சனங்களைப் பெற்றது "திரைப்படம் ஒரு திருப்பத்துடன்  நம்மை ஆச்சரியப்படுத்துகிறது. இது நிச்சயமாக  உற்சாகப்படுத்துவதாகவும்,  ஆர்வத்தைத் தருவதாகவும் உள்ளது. இதற்குப் பிறகு முதல் பாதியைத் திரும்பிப் பார்க்கும்போது, திரைப்படத்தில் உண்மையில் நல்ல கதா பாத்திரங்களை அமைப்பதில் மிகுந்த புத்திசாலித்தனமாக இருந்ததை உணரமுடிகிறது. ஆனால் சற்று வித்தியாசமான முறையிலான திருப்பம் வியக்க வைக்கிறது. "  மற்றொரு விமர்சகர் "சக்சஸ் படமானது ஜூனியர் கணேசன் வெற்றிபெற சரியான படம் அல்ல" என்று குறிப்பிட்டார்.

## இசை
வாலி, கபிலன், சினேகன், விவேகா ஆகியோரால் பாடல் வரிகள் எழுதப்பட, தேவா இசையமைத்தார்.

## மேற்கோள்கள்

பகுப்பு:2003 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ரோஜா நடித்த திரைப்படங்கள்
பகுப்பு:தேவா இசையமைத்த திரைப்படங்கள்
லுட்சியா

***லுட்சியா*** (*Lutzia*) கொசுக்களின் ஒரு பேரினம் ஆகும். இதனை 1903ஆம் ஆண்டில் ஃபிரடெரிக் வின்சென்ட் தியோபால்ட் என்பவர் முதன்முதலில் விவரித்தார். இது இளம் உயிரிகளின் வளர் நிலைகளில் பிற இளம் உயிரிகளை இரைகெளவல் நடத்தையை வெளிப்படுத்தும் இனங்களாகும். இதில் மாதிரி வகை சிற்றினம் *லுட்சியா பிகோடி* ஆகும்.

## உயிரியல்
இந்த பேரினத்தில் இரண்டு சிற்றினங்கள் நியோட்ரோபிகல் பகுதியிலும், ஆசியா மற்றும் ஆத்திரேலியாவில் நான்கு சிற்றினங்களும்,  ஆப்ரோட்ரோபிகல் பகுதியில் ஒன்றும் சப்பானின் ஒகசவர தீவுகளில் ஒன்றும் காணப்படுகிறது.

*லுட்சியாவில்* மேற்கொள்ளப்பட்ட கொன்றுண்ணி ஆய்வுகளில் இதன் இளம் உயிரிகள் நாள் ஒன்றுக்கு 18-19 வரை பிற கொசு இளம் உயிரிகளைக் கொல்லுவதாகக் கண்டறியப்பட்டது. குறிப்பாக *லுட்சியா* இளம் உயிரி *ஏடிசு எசிப்டி* இளம் உயிரிகளை *அனாபிலிசு ஸ்டிபன்சி* மற்றும் *குயூலெக்சு குயுன்குபேசியடசு* இளம் உயிரிகளைவிடக் கொல்லுவதாக அறியப்படுகிறது. எனவே குறைந்த அளவில் நீர் உள்ள நீர்நிலைகளில் *லுட்சியா* பிற கொசுக்களைக் கட்டுப்படுத்துவதில் வல்லவை என்றும், லுட்சியாவினை உயிர்கட்டுப்பாட்டுக் காரணியாகப் பயன்படுத்தப் பரிந்துரைக்கப்பட்டது.

## துணை மற்றும் இனங்கள்
துணைப்பேரினம் மற்றும் சிற்றினங்களாக வால்டர் ரீட் உயிரியவகைப்பாடு கீழே கொடுக்கப்பட்டுள்ளது

* துணைப்பேரினம் *இன்சுலாலூட்சியா* தனகா லு*ட்சியா ஷினோனாகாய்* (தனகா, மிசுசாவா மற்றும் சாக்ஸ்டாட்)
* துணைப்பேரினம் *லுட்சியா* தியோபால்ட்
** *லுட்சியா* *அல்லோசிடிக்மா* ஹோவர்ட், டயர் மற்றும் நாப்
** *லுட்சியா பிகோடி* (பெல்லார்டி) (வேறுபெயர்: *எல் பிரேசிலியே* டயர், மற்றும் *லு. பேட்டர்சோனொ* சனான் மற்றும் டெல் போன்டே)
* துணைப்பேரினம் *மெட்டலுட்சியா* தனகா
** *லுட்சியா* *அக்ரானென்சிசு* சிங் மற்றும் பிரகாசு
** *லுட்சியா* *சிங்மெயென்சிசு* சோம்பூன் மற்றும் ஹர்பாக், 2019 
** *லுட்சியா* *பசுகானா* (வீடெமன்)(வேறுபெயர். *லு. கான்லர்* ரோபினோ-டெசுவோயிடி, *லு. லுரிடசு* டோல்ஷால் மற்றும் *லு. செட்டூலோசசு* டோல்ஷால்)
** *லுட்சியா* *ஹாலிஃபாக்சி* (தியோபால்ட்) (வேறுபெயர்: *லு. ஆரியோபங்க்டிசு* லட்லோ, *லு. மல்டிமகுலோசசு* லெய்செஸ்டர் மற்றும் *லு. ராப்டார்* எட்வர்ட்சு)
** *லுட்சியா* *டைகிரிப்சு* (டி கிராண்ட்பிரே & டி சார்மோய்) (வேறுபெயர். *லு. பிமாகுலாடா* தியோபால்ட், *லு. ஃபுசுகா* தியோபால்ட், *லு. மாக்குலிக்ரூசு* தியோபால்ட்*, எல். மொம்பாசென்சிசு* தியோபால்ட் மற்றும் *லு. சியராலியோனிசு* தியோபால்ட்)
** *லுட்சியா* *வோரக்சு* எட்வர்ட்சு

## மேற்கோள்கள்


பகுப்பு:கணுக்காலிகள்
பகுப்பு:தீங்குயிரிகள்
பகுப்பு:கொன்றுண்ணிகள்
பகுப்பு:குலிசிடீ
பகுப்பு:கடிக்கும் பூச்சிகள்
பகுப்பு:கணுக்காலி பேரினங்கள்
மசுகாயிடே

**மசுகாயிடே** (*Muscoidea*) என்பது பெருங்குடும்பம் நிலையில் உள்ள கேலிப்டிரேடே ஈக்களின் துணைப்பிரிவு ஆகும். ஏறக்குறைய 7000 விவரிக்கப்பட்ட உயிரினங்களைக் கொண்ட மசுகோயிடே, உண்மையான ஈக்களான டிப்திராவில் அறியப்பட்ட உயிரினங்கள் பன்முகத்தன்மையில் கிட்டத்தட்ட 5% ஆகும். இவை சாறுண்ணி, மலமுண்ணல், அல்லது தோட்டி விலங்குகளாக உள்ளன. இளம் உயிரிகள் ஒட்டுண்ணியாகவோ அல்லது தாவர உண்ணியாகவோ உள்ளன. 2008ஆம் ஆண்டு செப்டம்பரில், பெருங்குடும்பத்தில் மேற்கொள்ளப்பட்ட நியூக்ளிக் மற்றும் இழைமணி டிஎன்ஏ ஆய்வில் மசுகாயிடே பாராபைலெடிக் தோற்றமுடையது என அறியப்பட்டது.

## மேற்கோள்கள்

 

பகுப்பு:கணுக்காலிகள்
தேசிய பெருங்குடல் புற்றுநோய் விழிப்புணர்வு மாதம்

**தேசிய பெருங்குடல் புற்றுநோய் விழிப்புணர்வு மாதம்** (*National Colon Cancer Awareness Month*)  அமெரிக்காவில் பெருங்குடல் புற்றுநோய் பற்றிய விழிப்புணர்வை அதிகரிக்க மார்ச் மாதத்தில்  அனுசரிக்கப்படும்  ஓர்  ஆண்டு கொண்டாட்டமாகும். அமெரிக்காவில் இது பெருங்குடல் மலக்குடல் புற்றுநோய் கூட்டணி நிறுவனத்தால்  ஏற்பாடு செய்யப்பட்டுள்ளது. " 

## வரலாறு
அமெரிக்காவில் தேசிய பெருங்குடல் புற்றுநோய் விழிப்புணர்வு மாதம் அல்லது தேசிய பெருங்குடல் மலக்குடல்  புற்றுநோய் விழிப்புணர்வு மாதம்) முதன்முதலில் குடியரசுத்தலைவர் அறிவிப்பு மூலம் நிறுவப்பட்டது,  2000 ஆம் ஆண்டு பிப்ரவரி மாதம்  29  அன்று வில்லியம்  செபர்சன் கிளின்டன் இதற்காக கையெழுத்திட்டார்.

## நிகழ்வுகள்
தேசிய பெருங்குடல் புற்றுநோய் விழிப்புணர்வு மாத பிரகடனத்தை குடியரசுத்தலைவர் பராக் ஒபாமா 2014-2016 ஆகிய மூன்று ஆண்டுகளுக்கு அனுசரிக்கும் அறிவிப்பை வெளியிட்டார்.

தேசிய பெருங்குடல் புற்றுநோய் விழிப்புணர்வு மாதத்திற்கான கொண்டாட்ட முறை மாறுபடும், ஆனால் பல நிறுவனங்கள் தங்கள் உள்ளூர் சமூகங்களை விழிப்புணர்வில் ஈடுபடுத்த உதவும் சிறப்பு நிகழ்வுகளை நடத்துகின்றன.  அதாவது பெருங்குடல் மலக்குடல்  புற்றுநோய் கூட்டணி மூலம் நீல நிற உடை உடுத்த ஊக்குவிப்பது ஓர் உதாரணமாகும்.   

## மேற்கோள்கள்
 
## புற இணைப்புகள்
* தேசிய பெருங்குடல் புற்றுநோய் விழிப்புணர்வு மாதம்
* பெருங்குடல் புற்றுநோய் விழிப்புணர்வு 
* பெருங்குடல் புற்றுநோய் விழிப்புணர்வு மாத கருவித்தொகுப்பு
பகுப்பு:ஐக்கிய அமெரிக்காவின் சிறப்பு நாட்கள்
பகுப்பு:மார்ச் சிறப்பு நாட்கள்
பால்தேவ் பிரகாஷ்

மருத்துவர் **பால்தேவ் பிரகாஷ்** (*Dr. Baldev Prakash*) (1922- 1992) இந்தியாவின் பஞ்சாப் மாநிலத்தைச் சேர்ந்த பாரதிய ஜனதா கட்சியின் தலைவர் ஆவார். அமிருதசரசில் இருந்து தேர்ந்தெடுக்கப்பட்ட 6 வது மக்களவை உறுப்பினராக இருந்தார். இவர் 1957–69 மற்றும் 1974-77 ஆகிய காலகட்டங்களில் பஞ்சாப் சட்டமன்ற உறுப்பினராக இருந்தார். பால்தேவ் பிரகாஷ் 1964 முதல் 1974 வரை பாரதீய ஜனசங்கத்தின் மாநிலத் தலைவராக இருந்தார். இவர் 1967 ஆம் ஆண்டில் இந்தியாவின் பஞ்சாப் அரசாங்கத்தில் கர்ணம் சிங் தலைமையிலான அமைச்சரவையில் நிதி அமைச்சராகப் பணியாற்றினார். பால்தேவ் பிரகாஷ் 1992 ஆம் ஆண்டில் மாநிலங்களவையில் பஞ்சாப் மாநிலத்தைப் பிரதிநிதித்துவப்படுத்தினார். இவர் மருத்துவம் மற்றும் அறுவை சிகிச்சையில் இளங்கலைப் பட்டம் படித்தவராவார்.

## மேற்கோள்கள்

பகுப்பு:6வது மக்களவை உறுப்பினர்கள்
பகுப்பு:1992 இறப்புகள்
பகுப்பு:1922 பிறப்புகள்
நுழைவாயில்களின் நூல்

**நுழைவாயில்களின் நூல்** (**Book of Gates**) புது எகிப்து இராச்சியக் காலத்திய இறுதிச் சடங்கு நுல்களில் கூறியுள்ளவாறு, இறப்பிற்குப் பின்னர் ஆன்மா  பல நுழைவாயில்கள் வழியாக அடுத்தடுத்த உலகங்களுக்கு செல்வதை விவரிக்கிறது. ஆன்மாவின் இப்பயணம், இரா எனும் சூரியக் கடவுள் இரவு நேரங்களில் பாதாள உலகத்தில் பயணம் செய்வது போன்று உள்ளது. பயணத்தின் போது இறந்தவர் ஆன்மா பாதாள உலகின் நுழைவாயில்களின் தெய்வங்களை வணகிச் செல்ல வேன்டும். சிலர் பாதிப்பு இன்றி பாதள உலகத்தை கடந்து செல்வர். சிலர் பாதாள உலகத்தின் நெருப்பு ஏரியில் வேதனையை அனுபவிப்பார்கள் என பாதாள நுழைவாயில்களின் நூல் கூறுகிறது.

எகிப்தின் பதினெட்டாம் வம்சத்தின் இறுதிப் பார்வோன் ஹொரெம்ஹெப் மற்றும் இருபதாம் வம்சத்தின் ஆறாம் பார்வோன் ஏழாம் ராமேசஸ் கல்லறைகளில் நுழைவாயில்களின் நூல் மற்றும் சித்திரங்கள் கண்டுபிடிக்கப்பட்டுள்ளது. நுழைவாயில்களின் நூலில் பாதள உலகின் பெண் கடவுள்களின் பட்டியல் உள்ளது.

## மனித வகையினர்
புகழ்பெற்ற எகிப்தியர்களின் இறந்தோருக்கான நுழைவாயில்கள் நூலில், எகிப்தியர்கள் மனித இனத்தை நான்காகப் பிரித்துள்ளனர். அவைகள் எகிப்தியர்கள், நூபியர்கள், லெவண்டியர்கள், லிபியர்கள் ஆகும். எகிப்தியர்களின் நுழைவாயில்களின் நூலில், இறந்த பார்னோனின் ஆன்மா மறு வாழ்க்கையின் போது, பாதாள உலகத்திற்கு செல்கையில்  இந்நால்வகை மக்கள் ஊர்வலமாகச் செல்வதை ஓவியமாக சித்தரித்துள்ளது.

## இதனையும் காண்க
*இறந்தோர் நூல்
## மேற்கோள்கள்


## வெளி இணைப்புகள்
*Sacred texts - Gate

பகுப்பு:பண்டைய இலக்கியம்
பகுப்பு:எகிப்தின் வரலாறு
பகுப்பு:எகிப்திய தொன்மவியல்
பகுப்பு:எகிப்தியப் பண்பாடு
பகுப்பு:எகிப்திய நாகரிகம்
பகுப்பு:பண்டைய எகிப்தியர்களின் நூல்கள்
இந்திரன்ஸ்

**சுரேந்திரன் கொச்சுவேலு** (*Surendran Kochuvelu)* (பிறப்பு 12 மார்ச் 1956),  **இந்திரன்ஸ்** என்ற தனது திரைப்பெயரால் நன்கு அறியப்பட்ட இவர், ஓர் இந்திய திரைப்பட நடிகரும், முன்னாள் ஆடை வடிவமைப்பாளரும் ஆவார். இவர் முக்கியமாக மலையாளத் திரைப்படங்களில் தோன்றுகிறார். 1981 இல் ஆடை வடிவமைப்பாளராகவும் நடிகராகவும் தனது திரைப்பட வாழ்க்கையைத் தொடங்கினார். 1994 இல் *சிஐடி உன்னிகிருஷ்ணன் பி,ஏ,, பி.எட்.,* என்ற நகைச்சுவைத் திரைப்படத்தின் மூலம் ஒரு வாய்ப்பைப் பெற்றார். 1990- 2000களில் இவர் நகைச்சுவை வேடங்களில் பிரபலமானார். தனது பிந்தைய வாழ்க்கையில் குணச்சித்திர வேடங்களில் நடிப்பதில் வெற்றியைக் கண்டார். மேலும், 2014 இல் *அப்போதெக்கரி* என்ற படத்தில் சிறப்பான நடிப்பிற்காக கேரளா மாநில திரைப்பட விருதுகளில் சிறப்புப் பரிசையும், 2018இல், *ஆலோருக்கம்* படத்திற்காக சிறந்த நடிகருக்கான கேரள மாநில திரைப்பட விருதையும் பெற்றார். *வெயில்மரங்களில்* படம் 2019 சிங்கப்பூர் சர்வதேச திரைப்பட விழாவில் இவருக்கு சிறந்த நடிகருக்கான விருதை பெற்றுத் தந்தது. ஜூன் 2021 நிலவரப்படி, இவர் 400க்கும் மேற்பட்ட படங்களில் நடித்துள்ளார்.

## தனிப்பட்ட வாழ்க்கை
இந்திரன்ஸ் 12 மார்ச் 1956 இல் பிறந்தார். சுரேந்திரன் என்று பெயரில் திருவனந்தபுரம் குமாரபுரத்தில் உள்ள பாலவிலா கொச்சுவேலு- கோமதி தம்பதியின் ஏழு குழந்தைகளில் இரண்டாவதாக பிறந்தார். சாஸ்தம்கோட்டா அரசு கல்லூரியில் நுண்ணுயிரியலில் முதுகலை பட்டம் பெற்றார். பின்னர் சிலகாலம் தனது மாமாவுடன் சேர்ந்து தையல்காரராக வேலை செய்யத் தொடங்கினார். பின்னர், கலைக் கழகங்களில் சேர்ந்து நாடகங்களில் நடிக்கத் தொடங்கினார். தூர்தர்ஷனில் *காளிவீடு* என்ற தொலைக்காட்சித் தொடரின் மூலம் தனது நடிப்புத் தொழிலைத் தொடங்கினார். இவரது சகோதரர்கள் விஜயகுமார் கே, ஜெயக்குமார் கே ஆகியோருடன் சேர்ந்து, திருவனந்தபுரம் குமாரபுரத்தில் "இந்திரன்ஸ் பிரதர்ஸ் டெய்லர்ஸ்" என்ற தையல் கடையைத் திறந்தார்.
## குடும்பம்
இவர் சாந்தகுமாரி என்பவரை 23 பிப்ரவரி 1985 இல் மணந்தார். இவர்களுக்கு மகிதா என்ற மகளும் மகேந்திரன் என்ற மகனும் உள்ளனர்.
thumb|263x263px| இந்திரன்ஸ், பார்வதி ஆகியோர் 2018 ஆம் ஆண்டில் சிறந்த நடிகர், சிறந்த நடிகைக்கான கேரள மாநில திரைப்பட விருதுகளைப் பெறுகின்றனர்

## தமிழ்ப் படங்கள்
* ஆடும் கூத்து (2005)
* நண்பன் (2012) கோவிந்தனாக

## மேற்கோள்கள்

## வெளியிணைப்புகள்
* 
* Indrans at MSI

பகுப்பு:மலையாளத் தொலைக்காட்சி நடிகர்கள்
பகுப்பு:மலையாளத் திரைப்படப் பின்னணிப் பாடகர்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:மலையாளத் திரைப்பட நடிகர்கள்
பகுப்பு:வாழும் மக்கள்
பகுப்பு:1956 பிறப்புகள்
காந்திபுரம் மத்திய பேருந்து நிலையம், கோயம்புத்தூர்

**காந்திபுரம் மத்திய பேருந்து நிலையம்** (*Gandhipuram Central Bus Terminus*) என்பது இந்தியாவின், தமிழ்நாடு மாநிலத்தில், கோயம்புத்தூர் நகரப் பகுதியில் உள்ள ஒரு பேருந்து நிலையமாகும். இங்கு நகரங்களுக்கு இடையேயான பேருந்து சேவை செயல்படுகிறது. தொலைதூர பயணம் செல்லும் தனியார் பேருந்துகள் இயக்கப்படும் பேருந்து நிலையமும் இங்கு செயல்படுகிறது.

## வரலாறு
கோயம்புத்தூர் நகரில் பேருந்து சேவைக்காக முதன்முதலாக காந்திபுரத்தில் ஒரு புறநகர் பேருந்து நிலையம் 1974ஆம் ஆண்டு கட்டப்பட்டது. பின்னர் நகரில் எழுந்த போக்குவரத்து நெரிசலைக் கருத்தில் கொண்டு உக்கடம், சிங்காநல்லூர், சாய்பாபாகாலனி  பகுதிகளில் துணை-பேருந்து நிலையங்கள் கட்டப்பட்டன.

சேலம், ஈரோடு, தருமபுரி, ஓசூர், நாமக்கல், கோபிசெட்டிபாளையம், சத்தியமங்கலம், மேட்டுப்பாளையம் மற்றும் திருப்பூர் செல்லும் வடகிழக்கு மற்றும் வடக்கு நோக்கி செல்லும் பேருந்துகள் மற்றும் கிழக்கு நோக்கி தாராபுரம் மற்றும் கரூர் செல்லும் பேருந்துகளுக்கான பேருந்து நிலையமாக காந்திபுரம் மத்திய பேருந்து நிலையம் உள்ளது. கோயம்புத்தூர் கோட்டத்தால் இயக்கப்படும் 119 நகரங்களுக்கு இடையேயான வழித்தடங்கள் உள்ளன. இத்தடங்களில் 500 பேருந்துகள் இயக்கப்படுகின்றன.

## சேவைகள்

## மேற்கோள்கள்

பகுப்பு:கோயம்புத்தூர் மாவட்டம்
பீபி முபாரக்கா

**பீபி முபாரிக்கா யூசுப்சாய்** (*Bibi Mubarika Yusufzai*) பஷ்தூன் இனத்தைச் சேர்ந்த இவர் முகலாயப் பேரரசை நிறுவிய முதல் அரசர் பாபரின் ஐந்தாவது மனைவியாவார்.

உமாயுன்- நாமாவில் அக்பரின் மற்றொரு மனைவியின் மகள் குல்பதான் பேகம் இவரைப்பற்றி அடிக்கடி குறிப்பிடுகிறார். அவர் தனது சித்தியை 'ஆப்கானித்தான் பெண்' அல்லது 'ஆப்கானி அகச்சா' என்று அழைக்கிறார். "ஆப்கான்" என்பது பஷ்தூன் மக்களை குறிக்கும் ஒரு இனப்பெயராகும்.

## குடும்பம்
பீபீ முபாரிக்கா, பஷ்தூன்களின் யூசுப்சாய் பழங்குடியினரின் தலைவரான மாலிக் ஷா மன்சூரின் மகளாவார்.

இவரது சகோதரர்களில் ஒருவரான மிர் ஷா ஜமால் 1525இல் பாபருடன் இந்தியாவிற்கு வந்தார். மேலும் உமாயூனிடமும் அக்பரிடமும் உயர் பதவிகளை வகித்தார். ஜமாலுக்கு கான் என்ற பட்டம் வழங்கப்பட்டது.

## திருமணம்
பாபர் இவரை 30 ஜனவரி 1519 அன்று  மணந்தார். இந்தத் திருமணம் பாபருக்கும் இவருடைய பழங்குடியினத்திற்கும் இடையிலான நட்பின் அடையாளமாகும். ஒரு புத்திசாலி பெண்ணான இவர், முகலாயர்களுக்கும் யூசுப்சாய் பஷ்துன் தலைவர்களுக்கும் இடையே நட்புறவை ஏற்படுத்துவதில் முக்கியப் பங்கு வகித்தார். 1529ஆம் ஆண்டில் இந்தியாவில் பாபருடன் முதன்முதலில் இணைந்த பெண்களில் ஒருவராக இருந்தார் என்பதற்கு சான்றாக இவர் பாபரால் மிகவும் விரும்பப்பட்டார் .

## இறப்பு
பீபி முபாரிகா உமாயுனின் ஆட்சியில் வாழ்ந்தார். அக்பரின் ஆட்சியின் ஆரம்பத்தில் இறந்தார்.

## பிரபலமான கலாச்சாரத்தில்
பர்சானா மூன் என்பவரின் *பாபர்: தி பர்ஸ்ட் மொகல் இன் இன்டியா* என்ற வரலாற்றுப் புதினத்தில் (1977) பீபி முபாரிகா ஒரு கதாபாத்திரமாகச் சித்தரிக்கப்பட்டிருந்தார்.

## மேற்கோள்கள்

பகுப்பு:பஷ்தூன் மக்கள்
பகுப்பு:இந்திய அரச குடும்பப் பெண்கள்
நியோப்டெரா

**நியோப்டெரா** புதிய சிறகிகள் (பண்டைய கிரேக்க *நியோஸ்* (“புதிய”) + *ஸ்டெரான்* (“சிறகு”)) எனப் பொருள் படுவது பூச்சிகளின் வகைப்பாடு குழுவாகும். இது சிறகுகள் கொண்ட பூச்சிகளின் பெரும்பாலான வகுப்புகளை உள்ளடக்கியது; குறிப்பாக வயிற்றின் மேல் இறக்கைகளை வளைத்து வைக்கக்கூடியவை. ஆனால்  சிறகுகள் கொண்ட அடிப்படை வரிசைப் பூச்சிகளான "பாலியோப்டெரா " வகையினங்கள் சிறகுகளை மடிக்க இயலாததால் இவற்றிலிருந்து  வேறுபடுகிறது.

## வகைப்பாடு
நியோப்டெரா வகைப்பாடானது ஏ. மார்டினோவால் 1923 மற்றும் 1924இல் முன்மொழியப்பட்டது. இந்த வகைப்பாடானது:

இறக்கையுடையன

* பாலியோப்டெரா பிரிவு
** ஒடோனாட்டா வரிசை
** வரிசை அக்னாத்தா (சரியான பெயர்: எஃபெமரோப்டெரா )
** †வரிசை டிக்டையோநியூரிடே
** †வரிசை மெகாசெக்கோப்டிரா
** †வரிசைப்ரோடோடோனாடா
** † வரிசை ப்ரோடெஃபெமெரோய்டியா
* நியோப்டெரா பிரிவு
** துணைப்பிரிவு பாலிநியோப்டெரா
*** பெரும் வரிசைஆர்த்தோப்டெராய்டியா (அனார்டியோப்டெரா)
**** வரிசை ஆர்த்தோப்டெரா 
**** வரிசை ப்ளெகோப்டெரா 
**** வரிசை டெர்மாப்பிடிரா
**** வரிசை எம்பியோப்டெரா
**** வரிசை பாசுமடோடியே
*** பெரும் வரிசை பிளாட்டோப்டெரோய்டியா (மூத்த பெயர்: பான் டிக்டியோப்டெரா)
**** வரிசை  பிளாட்டோடியா
**** வரிசை  மாண்டோடியா
** துணைப்பிரிவு பரனியோப்டெரா
*** வரிசை ஹெமிப்டெரா (சரியான பெயர்: ஆர்த்ராய்டின்காதா)
**** துணை வரிசை பைட்டோப்டைர்ஸ் (சரியான பெயர்: பிளான்டிசுகா)
**** துணை வரிசை அச்சோனோரைங்கா
**** துணை வரிசை ஹீட்டோரோப்டெரா
*** உட்பிரிவு ஒலிகோனோப்டெரா

தைசானோப்டெரா என்ற வரிசை முதலில் நிச்சயமற்ற முறையான நிலைப்பாட்டைக் கொண்டிருந்தது, பின்னர் பரனியோப்டெராவில்  காரணப்படுத்தப்பட்டது.

பின்னர், வேறு பல வகைப்பாடுகளுடன் முன்மொழியப்பட்டன. 

* டெரிகோட்டா ஜெக்ன்பார் 1878
** எபிமெரோப்டெரா ஹயாட் & ஆர்ம்சு 1890
** மெட்டாபடரிகோட்டா பார்னர் 1909
*** ஒடோனாட்டா ஃபேப்ரிகியஸ் 1793
*** நியோப்டெரா மார்டினோவ் 1923

## உயிரினத்தொகுதிப் படிமலர்ச்சி
நியோப்பிடிராவின் இன உறவுமுறை கிளோடோகிராம் மூலம் கொடுக்கப்பட்டுள்ளது. கிளோடோகிராம் அமைப்பில் உருவப் பண்புகள் பயன்படுத்தி குளுஜி 2004, 2010, 2012, 2013, 2019, 2020 அடிப்படையில் தொகுக்கப்பட்டது என்றபோதிலும் முற்றிலுமாக வரையறுக்கப்பட்டது அல்ல.
 

## மேற்கோள்கள்

 

## வெளி இணைப்புகள்

* 
* 

பகுப்பு:பூச்சிகள்
சென் தா

**சென் தா (Chen Da)**  சீன நாட்டைச் சேர்ந்த ஓர் அணு இயற்பியலாளராவார். 1937 ஆம் ஆண்டு மார்ச்சு மாதம் 22 ஆம் தேதியன்று சென் தா பிறந்தார். சீன அறிவியல் கல்விக் கழகத்தில் கல்வியாளராகப் பணிபுரிந்தார்.  

## வாழ்க்கைக்குறிப்பு
சென் சிங்குவா பல்கலைக்கழகத்தில் 1963 ஆம் ஆன்டு பொறியியல் இயற்பியலில் பட்டம் பெற்றார். சீன அணுசக்தி திட்டத்திற்கான வடமேற்கு அணு தொழில்நுட்ப நிறுவனத்தில் இவருக்கு வேலை கிடைத்தது. அணுகுண்டு சோதனை மற்றும் ஐதரசன்  வெடிகுண்டு சோதனை ஆகிய திட்டங்களில் சென் பங்கேற்றார்.  சென் சீனாவின் முதல் இராணுவ நிலை யுரேனியம் ஐதரசன் சிர்கோனியம் துடிப்பு  அணு உலையை உருவாக்கினார்.  1993 ஆம் ஆண்டில் சென்னின்  பங்களிப்புக்காக மக்கள் விடுதலை இராணுவத்தால் இவருக்கு தரைப்படை உயர் அலுவலர் பதவி வழங்கப்பட்டது. சீன அறிவியல் கல்விக் கழகத்தின் கல்வியாளராகத் தேர்ந்தெடுக்கப்பட்ட சென்  2001 ஆம் ஆண்டு பணியிலிருந்து ஓய்வு பெற்றார்.  நாஞ்சிங்கு வானூர்தியியகல் மற்றும்  விண்வெளிப் பயணவியல் பல்கலைக்கழகத்தின் அழைப்பை ஏற்றுக்கொண்டு அங்கு ஒரு  பேராசிரியராக பணிபுரிந்தார். சென்னின்  ஆராய்ச்சி பகுதி அணு தொழில்நுட்ப பயன்பாட்டு திட்டத்திற்கு திரும்பியது.

சென் 2016 ஆம் ஆண்டு சூலை 22  அன்று 79 வயதில் நாஞ்சிங்கில் இறந்தார். 

## மேற்கோள்கள்


 
பகுப்பு:2016 இறப்புகள்
பகுப்பு:1937 பிறப்புகள்
பகுப்பு:சீன மொழி வார்த்தைகளைக் கொண்ட கட்டுரைகள்
பகுப்பு:சீன அறிவியலாளர்கள்
அஞ்சு குரியன்

**அஞ்சு குரியன்** (*Anju Kurian*) ஓர் இந்திய திரைப்பட நடிகையாவார். இவர் மலையாளம் மற்றும் தமிழ் திரைப்படங்களில் நடித்துவருகிறார். 2016 ஆம் ஆண்டு வெளியான மலையாளத் திரைப்படமான *கவி உதேசிச்சத்து*, 2018 ஆம் ஆண்டு வெளியான நான் பிரகாசன் ஆகிய படங்களில் நடித்ததன் மூலம் மிகவும் பிரபலமானவர்.

## தொழில்
அல்போன்சு புத்திரன் இயக்கிய நேரம் என்ற திரைப்படத்தில் துணை வேடத்தில் மலையாளத் திரையுலகில் தனது வாழ்க்கையைத் தொடங்கினார். அடுத்த வருடம், *ஓம் சாந்தி ஓஷானா* என்ற படத்தில் துணை நடிகராக நடித்தார். இவர் பல குறும்படங்களிலும் இசை தொகுப்புகளிலும் நடித்துள்ளார். 2019 ஆம் ஆண்டில், அர்ஜுன் - கோகுல் இயக்கி கார்த்திக் நடித்த *[[ஷிபு (திரைப்படம்)|ஷிபு]]* திரைப்படத்தில் கதாநாயகியாக நடித்தார். *ஜாக் &amp;டேனியல்* ஜெயசூர்யா இயக்கத்தில் திலீப், அர்ஜுன் ஆகியோருடன் நடித்தார்.

## மேற்கோள்கள்

## வெளி இணைப்புகள்
* 
* 
* 

பகுப்பு:1993 பிறப்புகள்
பகுப்பு:வாழும் மக்கள்
பகுப்பு:கேரள மக்கள்
பகுப்பு:மலையாளத் திரைப்பட நடிகைகள்
சொல்ல சொல்ல இனிக்கும்

**சொல்ல சொல்ல இனிக்கும்** (*Solla Solla Inikkum*) என்பது 2009 ஆண்டு வெளியான இந்திய தமிழ்த் திரைப்படம். இப்படத்தை ஜி. முரளி அப்பாஸ் இயக்கியுள்ளார். இவர் இதற்கு முன் *[[ராசி (திரைப்படம்)|ராசி]]* என்ற படத்தை இவர் இயக்கினார். இந்த படத்தில் நவ்தீப், மதுமிதா, மல்லிகா கபூர் ஆகியோர் முக்கிய கதாபாத்திரங்களில் நடித்தனர். பிரகாஷ் ராஜ், சுஜா, சாரா ஆலம்பரா, சந்தானம், லிவிங்ஸ்டன், ஆஷிஷ் வித்யார்த்தி ஆகியோர் துணை வேடங்களில் நடித்துள்ளனர். இந்த படத்தின் பணிகள் 14 மே 2008 இல் தொடங்கப்பட்டது, 2009 கோடையில் வெளியிடப்பட்டது.

## கதை
விஜயகுமாரின் மகன் சத்யா ( நவ்தீப் ) பட்டப்படிப்பை முடித்துவிட்டு நண்பர்களான குரு ( அபிநய் ), சத்யன் ( சத்யன் ) ஆகியோருடன் நேரத்தை செலவிட்டு வருகிறார்.  அஞ்சலியை (சாரா அலம்பரா) சந்திக்கும் வரை அவனது வாழ்க்கை சிக்கலற்றதாகவே செல்கிறது. அஞ்சலியுடன் நட்பில் தொடங்கி அது காதலாக மாறுகிறது. அவன் அவளிடம் தன் காதலை சொல்லும்போது, அவள் அதை நிராகரிக்கிறாள். தான் அதுபோல பழகவில்லை என்கிறாள். அடுத்து மேக்னா (சுஜா) வருகிறாள், அவர்களிருவரும் பழகுகிறார்கள். அவள் அவனினிடம் பொழுதை போக்கவே பழகுவதாக கூறுகிறாள். சத்யா ராதிகாவை ( மதுமிதா ) சந்திக்கிறான். அவர்கள் நெருங்கிய நண்பர்களாக ஆகிறார்கள். குருவும் அவளுடன் பழகுகிறான். ராதிகாவை திருமணம் செய்து கொள்ள விரும்புவதாக சத்யா தெரிவிக்க முடிவு செய்தபோது, அவளும் குருவும் ஒருவரை ஒருவர் காதலிப்பதாக கூறி குண்டை வீசுகிறாள். குரு அவளை ஊர்சுற்ற அழைத்துச் சென்றான். அவளைப் பயன்படுத்திக் கொண்ட பிறகு, அவன் அவளை விட்டு விலகுகிறான். சத்யா இடையில் நுழைந்து அவளை திருமணம் செய்து கொள்வேண்டும் என்று குருவை வலியுறுத்துகிறான். குரு பத்ரி நாராயணனிடம் ( பிரகாஷ் ராஜ் ) அடைக்கலம் ஆகிறான். பத்ரி நாராயணன் சமுதாயத்தில் நல்ல செல்வாக்குள்ள மனிதர். அவர் குருவுக்கு பக்கபலமாக இருக்கிறார். சத்யா போராடி அவளுக்கு நீதிபெற்றுத் தருகிறான். அதன்பிறகு அனு ( மல்லிகா கபூர் ) சத்யாவின் வாழ்க்கையில் நுழைகிறாள்.

## நடிப்பு

* நவ்தீப் சத்யா
* மதுமிதா (நடிகை) இராதிகா
* மல்லிகா கபூர் அனுராதா
* பிரகாஷ் ராஜ் பத்ரி நாராயணன்
* சுஜா வருணீ மேகா
* சாரா ஆலம்பரா - அஞ்சலி
* சந்தானம்
* லிவிங்ஸ்டன் ஜெயராமன்
* ஆஷிஷ் வித்யார்த்தி மதியழகன்
* அபிநய் குரு
* விஜயகுமார் சத்தியாவின் தந்தை
* தேவதர்சினி பத்ரியின் மனைவி
* சத்தியன் சத்தியன்
* நாசர்
* மீரா கிருஷ்ணன்
* இளவரசு
* சிறீரஞ்சனி

## இசை
இப்படத்திற்கான இசையை பரத்வாஜ் அமைத்துள்ளார்.

## வெளியீடு
*ரெடிஃப்* படத்திற்கு ஐந்து நட்சத்திரங்களில் இரண்டை கொடுத்தது. மேலும் "சொல்ல சொல்ல இனிக்கும் நல்ல உள்ளடக்கம் கொண்டது. படம் நன்றாகத் தொடங்குகின்றது, அது மந்தமாகவும், மிகைக் காட்சிகள் இல்லாமல் இருந்திருந்தால், உண்மையில் அதன் பார்வையாளர்களை கவர்வதற்கு வாய்ப்பாக இருந்திருக்கலாம்" என்று குறிப்பிட்டது.

## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:பரத்வாஜ் இசையமைத்த தமிழ்த் திரைப்படங்கள்
பகுப்பு:2009 தமிழ்த் திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:சந்தானம் நடித்த திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
இளைய சமுத்ராலா

**இளைய சமுத்திராலா** (*Samudrala Jr.*)(1923 &#x2013; 31 மே 1985) என்றும் அழைக்கப்படும் **சமுத்ராலா வெங்கட ராமானுஜாச்சார்யுலு** தெலுங்குத் திரைப்படத்துறையில் பணியாற்றும் திரைக்கதை எழுத்தாளரும் தெலுங்குத் திரைப்படங்களில் தனது படைப்புகளுக்காக அறியப்பட்ட பாடலாசிரியரும் ஆவார். இவர் மூத்த திரைக்கதை எழுத்தாளர் சமுத்ராலா ராகவாச்சார்யாவின் மகன் ஆவார்.

## மேற்கோள்கள்

பகுப்பு:தெலுங்குத் திரைப்பட இயக்குநர்கள்
பகுப்பு:1985 இறப்புகள்
பகுப்பு:1923 பிறப்புகள்
பகுப்பு:தெலுங்கு எழுத்தாளர்கள்
கபீர்வாத்

thumb|ஹோடி படித்துறை, கபீர்வாத்
**கபீர்வாத்** (*Kabirvad*) என்பது நருமதை ஆற்றில் ஒரு சிறிய நதித் தீவில் அமைந்துள்ள ஒரு ஆலமரம். இது இந்தியாவின் குஜராத் மாநிலத்தில் பாரூச் மாவட்டத்தில் அமைந்துள்ளது. இம்மரமும் இடமும் 15 ஆம் நூற்றாண்டின் மாயக் கவிஞர் கபீருடன் தொடர்புடையது. கபீருக்கு அர்ப்பணிக்கப்பட்ட ஒரு கோவில் உள்ளது. ஆலமரம் டாட்டூனில் இருந்து முளைத்ததாக நம்பப்படுகிறது (பல் துலக்குவதற்கு பயன்படுத்தப்படும் குச்சம்). இந்த இடம் மதத் தலமாகவும், பிரபலமான சுற்றுலாத் தலமாகவும் உள்ளது.

## விரிவாக்கம்
மகா அலெக்சாண்டரின் படைத்தளபதியான நியார்சஸ் நர்மதா நதிக்கரையில் ஒரு குறிப்பிட்ட மரத்தினைப் பற்றி விவரித்துள்ளார். அது கபீர்வாதாக இருக்க சாத்தியமுள்ளது. மரத்தின் விதானம் மிகவும் விரிவானது, அது 7000 பேருக்கு அடைக்கலம் கொடுக்கும் பரப்பு கொண்டது. இது பின்னர் ஜேம்ஸ் ஃபோர்ப்ஸ் (1749-1819) தனது *ஓரியண்டல் மெமோயர்ஸ்* (1813-1815) இல் இம்மரமானது கிட்டத்தட்ட 610 மீட்டர் (2000 அடி) சுற்றளவும் 3000-இற்கு மேற்பட்ட கிளைகளைக் கொண்டது எனவும் விவரித்துள்ளார்.  தற்போது அதன் விதானமானது 17,520 சதுர மீட்டர் (4.33 ஏக்கர்கள்) பரப்பளவுடனும், 641 மீ (2103 அடி) சுற்றளவுடன் காணப்படுகிறது.

## போக்குவரத்து
பரூச்சில் இருந்து ஜானோருக்கு சுக்லாரித் வழியாகச் செல்லும் போது கபீர்மதி என அழைக்கப்படும் ஓரிடத்தில் உள்ளது. இங்கிருந்து படகு சவாரி மூலம் மக்கள் ஆற்றுத் தீவுக்கு அழைத்து வரப்படுகிறார்கள்.

## புராணக்கதை
குஜராத்தின் பரூச் மாவட்டத்தில் மங்களேஷ்வர் கிராமத்திற்கு அருகில் உள்ள சுக்லதீர்த் என்ற கிராமத்தில் ஜீவா மற்றும் தத்வா என்ற இரண்டு பிராமண சகோதரர்கள் இருந்ததாகவும், ஒருமுறை, அவர்கள் ஒரு உண்மையான துறவியைக் கண்டுபிடிக்க தூண்டப்பட்டதாகவும், எனவே, உண்மையான துறவியை அடையாளம் காண, அவர்கள் தங்கள் முற்றத்தில் ஒரு ஆலமரத்தின் உலர்ந்த செடியை நட்டு, எந்தத் துறவியின் கால்-தேன் காய்ந்த தளிர்களை பச்சை நிறமாக மாற்றுகிறதோ, அந்தக் கால்களுக்குச் சொந்தமானவர் தான் உண்மையான புனிதர் என்று முடிவெடுத்ததாகவும் கூறப்படுகிறது. கபீர் சாஹிப்பின் அடி-அமிர்தத்தால் மட்டுமே அந்த காய்ந்த மரக்கன்று பச்சை நிறமாக மாறியது. அதுவே இன்று கபீர்வாத்தில் உருவாகியுள்ளது.

## மேற்கோள்கள்

பகுப்பு:நருமதை
பகுப்பு:குஜராத்திலுள்ள இந்து கோயில்கள்
பகுப்பு:Coordinates on Wikidata
பாலைவனச் சோலை (2009 திரைப்படம்)

**பாலைவனச் சோலை** என்பது 2009 இல் வெளியான ஒரு இந்திய தமிழ் திரைப்படமாகும். இதில் நிதின் சத்யா, கார்த்திகா மேத்யூ ஆகியோர் முக்கிய கதாபாத்திரங்களில் நடித்துள்ளனர்.  இது இதே பெயரில் 1980 இல் வெளியான படத்தின் மறுஆக்கம் ஆகும். படம் விமர்சகர்களிடமிருந்து எதிர்மறையான விமர்சனங்களைப் பெற்றது மேலும் அசல் படத்தின் வெற்றியை இதுவும் பெறத் தவறியது.

## கதை
ரமணா ( சஞ்சீவ் ), யுவன் (அபிநய்), ஆதி (சத்யன்), பிரபு (நிதின் சத்யா), இனியன் ( சாம்ஸ் ) ஒரே பகுதியில் வாழும் நண்பர்கள். யுவன் கெட்டுப்போனவன், ஒரு பணக்கார தொழிலதிபரின் மகன். ரமணா ஒரு அக்கறையுள்ள சகோதரன். அவன் கடினமாக உழைத்து தனது சகோதரிகளுக்கு திருமணம் செய்து வைக்க வேண்டும் என்பதில் உறுதியாக உள்ளான். இனியன் (சாம்ஸ்)  போராடிக்கொண்டிருக்கும் வழக்கறிஞர்.  ஆதி திரையுலகில் சாதிக்க விரும்புவன். பிரபு கலகலப்பான  இளைஞன், அவன் ஒரு தானி ஓட்டுநராக உள்ளான்.

பிரியா (கார்த்திகா) அவர்களின் பகுதிக்கு குடிவந்தவுடன் அவர்களின் வாழ்க்கையில் ஒரு திருப்பம் ஏற்படுகிறது. பிரியா அவர்களுடன் நன்கு பழகுகிறாள். அவர்களின் தாழ்வு மனப்பான்மையை சமாளிக்கவும், அவர்களின் வாழ்க்கையில் வெற்றிபெறவும் அவள் உதவுகிறாள். இதற்கிடையில், ஆதி அவளிடம் காதலை வளர்த்துக் கொள்கிறான். ஆனால் பிரியா மரணத்தின் விளிம்பில் இருப்பதையும், இதய பிரச்சனைகளால் பாதிக்கப்படுவதையும் அறிந்த நண்பர்கள் அதிர்ச்சியடைகிறார்கள்.

## நடிப்பு

* நிதின் சத்யா -பிரபு 
* கார்த்திகா மேத்யூ -பிரியா
* சஞ்சீவ் -ரமணா
* அபிநய் -யுவன்
* சத்யன் -ஆதி
* சாம்ஸ் -இனியன்

## இசை
இப்படத்திற்கு பாபி இசையமைத்துள்ளார். பாடல் வரிகளை வைரமுத்து எழுதியுள்ளார்.

* "பௌர்ணமி" - SPB
* "எங்கள் கதை" - SPB
* "ஆளானாலும்" - கார்த்திக்
* "மேகமே" - சாதனா சர்கம்
* "ஹேப்பி நியூ" - பென்னி தயாள்
* "சிக்கன்" - சங்கர் மகாதேவன்

## வரவேற்பு
இப்படமானது எதிர்மறையான விமர்சனங்களைப் பெற்று, வணிக ரீதியாக தோல்வியடைந்தது.

## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:2009 தமிழ்த் திரைப்படங்கள்
பெ. ஜோ. நோவாக்கு

**பெஞ்சமின் ஜோசப் மனலி நோவாக்** (பிறப்பு : ஜூலை 31, 1979)  என்பவர் ஒரு அமெரிக்க நடிகர், எழுத்தாளர், நகைச்சுவை நடிகர் மற்றும் இயக்குநர் ஆவார். நோவக் என்.பி.சி. இன் சூழ்நிலை நகைச்சுவைத் தொடரான தி ஆபீஸ் (2005-2013) இன் எழுத்தாளர்கள், நிர்வாக தயாரிப்பாளர்கள் மற்றும் இயக்குநர்களில் ஒருவராக அறியப்படுகிறார், அதில் அவர் ரயன் ஹோவர்டாகவும் நடித்தார். 

## மேற்கோள்கள்

பகுப்பு:அமெரிக்க நடிகர்கள்
பகுப்பு:அமெரிக்க தொலைக்காட்சி நடிகர்கள்
பகுப்பு:அமெரிக்க தொலைக்காட்சி எழுத்தாளர்கள்
பகுப்பு:வாழும் மக்கள்
தீரேந்திர கிசோர் சக்கரவர்த்தி

**தீரேந்திர கிசோர் சக்கரவர்த்தி** (*Dhirendra Kishore Chakravarti*)  ஓர் இந்திய புவியியலாளர் மற்றும் தொல்லியல் நிபுணராவார். 1902 ஆம் ஆன்டு இவர் பிறந்தார். பனாரசு இந்து பல்கலைக்கழகத்தில் தற்போதைய அறிவியல் நிறுவனத்தின் ஒரு பகுதியாகக் கருதப்படும் புவியியல் அருங்காட்சியகத்தில் இவர் பணியாற்றினார்.  

1934 ஆம் ஆண்டிலேயே  பிராச்சிபோதோசரசு கிராவிசு டைனோசர் இனத்தை முதன் முதலில் இவர் விவரித்தார். இப்போது இது சந்தேகத்திற்குரியதாகக் கருதப்படுகிறது.  

1935 ஆம் ஆண்டில் இலாமெட்டாசரசு இண்டிகசு என்ற டைனோசர் ஒரு கவச டைனோசர் என்று விளக்குவதில் இவர் போட்டியிட்டார். மேலும் இது வெவ்வேறு மரபுத்திரி எண்ணிக்கை கொண்ட உடல் அணுக்கள் கொண்டது என்ற பொருள்படும் ஒரு சைமரா என்றும் வாதிட்டார். 1982 ஆம் ஆண்டில், இந்திய புவியியல் சமூகம் தீரேந்திர கிசோர் சக்கரவர்த்தி  நினைவாக பல்வேறு கட்டுரைகளைத் தொகுத்து ஒரு நூலாக வெளியிட்டது. 

## வெளியீடுகள்
*  Cited in Charles Lewis Camp: *Bibliography of Fossil Vertebrates 1928-1933*; Geological Society of America; 1940; ASIN B001O2KAIK
* 
* 
*  Cited in Charles Lewis Camp, Allison H. J., Nichols, R. H.: *Bibliography of Fossil Vertebrates 1954-1958*; Geological Society of America; 1 May 1964; ASIN B001OPDDKE

## மேற்கோள்கள்

பகுப்பு:1902 பிறப்புகள்
பகுப்பு:இந்தியப் புவி அறிவியலாளர்கள்
பகுப்பு:இந்தியத் தொல்லியலாளர்கள்
பகுப்பு:இந்திய விலங்கியலாளர்கள்
பகுப்பு:இந்திய அறிவியலாளர்கள்
சமுத்ராலா ராகவாச்சார்யா

**சமுத்ராலா வெங்கட ராகவாச்சார்யலு** (*Samudrala Raghavacharya*) (19 ஜூலை 1902 - 16 மார்ச் 1968), மூத்த **சமுத்ரா** என்றும் அழைக்கப்படும் இவர் ஓர் இந்திய திரைப்பட திரைக்கதை எழுத்தாளரும், உரையாடல் எழுத்தாளரும், பாடலாசிரியரும், பின்னணி பாடகரும், இயக்குநரும், தயாரிப்பாளரும் ஆவார். இவர் முக்கியமாக தெலுங்குத் திரைப்படத் துறையில் தனது படைப்புகளுக்கு பெயர் பெற்றவர்.  சமுத்ராலா 1937இல் திரையுகில் அறிமுகமானார். மேலும் கண்டசாலாவுடன் இணைந்து பணியாற்றியதற்காக அறியப்பட்டார்.

## சொந்த வாழ்க்கை
சமுத்ராலா ராகவாச்சார்யா, 1902ஆம் ஆண்டில் ஆந்திராவின் ரேபள்ளே வட்டத்திலுள்ள பெத்தபுலிவாரு என்ற ஊரில் பிறந்தார்.

## மேற்கோள்கள்

## வெளி இணைப்புகள்
* 

பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:குண்டூர் மாவட்ட நபர்கள்
பகுப்பு:1968 இறப்புகள்
பகுப்பு:1902 பிறப்புகள்
பகுப்பு:தெலுங்குத் திரைப்பட இயக்குநர்கள்
பகுப்பு:தெலுங்கு எழுத்தாளர்கள்
இயான் ஷா

**இயான் ஷா** (**Ian Shaw**) (பிறப்பு: 1961) எகிப்தியவியல் அறிஞரும், ஐக்கிய இராச்சியத்தில் உள்ள லிவர்பூல் பல்கலைக் கழகத்தில் எகிப்தியத் தொல்லியல் துறையின் ரீடரும் ஆவார்.

இவர் எகிப்தின் அமர்னா தொல்லியல் மேட்டை அகழாய்வு செய்து, பண்டைய எகிப்திய வம்சங்களின் காலவரிசையை நிர்ணயம் செய்து புகழ் பெற்றவர். தற்போது இவர் லண்டன் தொல்பொருட்கள் சங்கத்தின் உறுப்பினராக (Fellows of the Society of Antiquaries of London) உள்ளார்.

## எழுதிய நூல்கள்
**Egyptian Warfare and Weapons*, 1991
**A History of Ancient Egypt*, 1992 (Translated from French work by  Nicholas Grimal)
**The British Museum Dictionary of Ancient Egypt*, 1995 (With P. Nicholson)
**The Blackwell Dictionary of Archaeology* (co-Editor, with R. Jameson), 1999
**The Oxford History of Ancient Egypt*, 2000 (Editor)
**Ancient Egyptian Materials and Technology*, 2000 (Editor)
**Ancient Egypt: A [[Very Short Introductions|Very Short Introduction]]*, 2004
**Hatnub: Quarrying Travertine in Ancient Egypt* (2010)
**Ancient Egyptian Technology and Innovation* (2012)
**Ancient Egyptian Warfare* (2019)
*''The Oxford Handbook of Egyptology", 2020 (Editor)

## இதனையும் காண்க
* பண்டைய எகிப்திய அரசமரபுகள்
*எகிப்திய பார்வோன்களின் பட்டியல்

## மேற்கோள்கள்

## வெளி இணைப்புகள்
*Dr. Ian Shaw
*Crafty Way to Unlock History

எகிப்தியவியல்
பண்டைய எகிப்து
ஆங்கிலேய எகிப்தியவியலாளர்கள்
பகுப்பு:1961 பிறப்புகள்
பகுப்பு:வாழும் மக்கள்
எகிப்தியவியலாளர்கள்
பகுப்பு:ஆங்கிலேயர்கள்
இரவீந்திர நாத் மகதோ

**இரவீந்திரநாத் மகதோ** (*Rabindra Nath Mahato*) ஒரு இந்திய அரசியல்வாதி ஆவார், தற்போது ஜார்கண்ட் சட்டமன்றத்தின் சபாநாயகராகப் பணியாற்றுகிறார். இவர் ஜார்க்கண்ட் முக்தி மோர்ச்சாவைச் சேர்ந்த தலைவர். இவர் தனது தந்தை வழி இடமான ஜம்தாராவிற்கு அருகில் உள்ள பாடன்பூர் என்ற ஊரில் 1960 ஆம் ஆண்டில் பிறந்தார்.  இவரின் தந்தை ஓய்வுபெற்ற தொடக்கப்பள்ளி ஆசிரியர். தற்போது அவர் ஜார்க்கண்டின் பராவா, ஜம்தாராவில் வசிக்கிறார்.

## கல்வி
இரவீந்திரநாத் மகதோ ஒரு தொழில்முறை பட்டதாரி ஆவார். இவர் பகல்பூரில் உள்ள பகல்பூர் பல்கலைக்கழகத்திலிருந்து  பட்டம் பெற்றார். இவரும்  இளங்கலை கல்வியியல் பட்டத்தை ஒடிசாவின் உத்கல் பல்கலைக்கழகத்திலிருந்து பெற்றார்.

## அரசியல் வாழ்க்கை
ஜம்தாரா ஜார்க்கண்டின் பராவாவில் இருந்து தனது அரசியல் வாழ்க்கையைத் தொடங்கினார். அவர் 9 முறை சட்டமன்ற உறுப்பினராக  இருந்த டாக்டர் விஸ்வேஷ்வர் கானை எதிர்த்து போட்டியிட்டு அந்தத் தேர்தலில் தோற்றார்.

ஜார்க்கண்ட் இயக்கத்தின் போது அவர் சிபு சோரனுடன் சேர்ந்தார். விரைவில் அவரது தலைமைத்துவம் மற்றும் எளிமையான ஆளுமை காரணமாக அவர் ஜார்க்கண்ட் முக்தி மோர்ச்சாவின் விருப்பத்திற்குரிய தலைவரானார்.

பின்னர் இவர் 2005 ஆம் ஆண்டில் ஜார்கண்ட் சட்டமன்றத் தேர்தலில் நாலா சட்டமன்றத் தொகுதியிலிருந்து வெற்றி பெற்றார். ஆனால், 2014 மற்றும் 2019 தேர்தல்களில் மீண்டும் வெற்றி பெறுவதற்கு முன்பு 2009 ஆம் ஆண்டுத் தேர்தலில் தோல்வியடைந்தார். 2019 சட்டமன்றத் தேர்தலில் ஜார்க்கண்ட் முக்தி மோர்ச்சா மற்றும் இந்திய தேசிய காங்கிரசு மற்றும் ராஷ்ட்ரிய ஜனதா தளம் இணைந்து ஆட்சி அமைத்தது. ஜார்கண்ட் சட்டசபையின் 7 ஆம் சபாநாயகராக மகதோ தேர்ந்தெடுக்கப்பட்டார். புதிதாக உருவாக்கப்பட்ட இந்த மாநிலத்தின் சபாநாயகராக இவர் சட்டமன்றப் பணிகளை மேம்படுத்த முக்கிய நடவடிக்கைகளை எடுத்தார். இந்த மாநிலத்தின் சட்டசபை கடந்த காலங்களில் அடிக்கடி இடையூறுகளை சந்தித்திருந்தது. மகதோ, எதிர்க்கட்சித் தலைவர்களுக்கு போதிய வாய்ப்புக் கொடுத்து அவர்களை வாதத்தினை முடிக்கும் வரை பேச அனுமதித்தார். சமீபத்தில் அவரது வழிகாட்டுதலின் கீழ் ஜார்க்கண்ட் சட்டசபை அதன் 20 ஆம் நிறுவன தினத்தைக் கொண்டாடியது.

## மேற்கோள்கள்

பகுப்பு:வாழும் மக்கள்
பகுப்பு:1960 பிறப்புகள்
இலைலா தேவி

**இலைலா தேவி** (*Lila Devi*) என்பவர் இந்திய அரசியல்வாதி ஆவார். இவர் இந்திய நாடாளுமன்ற உறுப்பினராக இருந்துள்ளார். இந்திய தேசிய காங்கிரசின் உறுப்பினரான இவர் இந்திய நாடாளுமன்றத்தின் மேல் சபையான மாநிலங்களவைக்கு இமாச்சலப் பிரதேசத்திலிருந்து தேர்ந்தெடுக்கப்பட்டு 1956 முதல் 1962 வரை பணியாற்றினார்.

## மேற்கோள்கள்

 
பகுப்பு:1919 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்